ভুক্তভোগীরা জানান, প্রতি ইংরেজি মাসের ১৫ তারিখের মধ্যে সার্কেল অফিসে দাখিল করার বিধান থাকলেও করদাতারা দাখিলপত্র (মূসক-১৯) রাজস্ব কর্মকর্তাদের নিকট জমা দিতে গেলে কর্মরত সহকারী রাজস্ব কর্মকর্তা উজ্জ্বল মন্ডল, বনজকান্তি রায়, ইমতিয়াজ আহমেদ ফাইল প্রতি নুন্যতম ১ হাজার টাকা থেকে শুরু করে দুই থেকে তিন হাজার টাকা পর্যন্ত অবৈধ ভাবে নিচ্ছেন। আর এ টাকা নিচ্ছেন অফিস সহকারি তরিকুল ইসলাম। টাকা না দিলে দাখিলপত্র (মূসক-১৯) গ্রহণ করা হয় না। ঘন্টার পর ঘন্টা করদাতাকে খাতাপত্র, মূসক-১১ চালান, মূসক-১৯ চলতি হিসেবের নামে হয়রানী করা হয়। অফিস সহকারী তরিকুলের হাতে টাকা দিলেই সবাই ম্যানেজ হয়ে (মূসক-১৯) পরীক্ষার জন্য গৃহিত হলো লিখে অথবা দাখিলপত্র (মূসক-১৯) প্রাপ্তি স্বীকারপত্র দেওয়া হয়।